**POMORSKO-TEHNIČKA ŠKOLA DUBROVNIK**

**MILJENKA BRATOŠA 4**

**20000 DUBROVNIK**

KLASA: 112-01/19-01/8

URBROJ: 2117/1-41-01-19-1

Dubrovnik, 19. lipnja 2019.

Na temelju članka 126. i 127. Zakona o odgoju i obrazovanju u osnovnoj i srednjoj školi (NN: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18) i članka 25. Statuta Pomorsko-tehničke škole Dubrovnik Školski odbor Pomorsko - tehničke škole Dubrovnik, raspisuje

**NATJEČAJ**

**za izbor i imenovanje ravnatelja/ice škole**

Ravnatelj/ica školske ustanove mora ispunjavati sljedeće nužne uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij  ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi,

2. uvjete propisane člankom 106. Zakona o odgoju i obrazovanju u osnovnoj i srednjoj školi,

3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Ravnatelj/ica se imenuje na vrijeme od pet (5) godina.

Uz pisanu prijavu na natječaj kandidati su obvezni priložiti u izvorniku ili ovjerenom presliku sljedeću dokumentaciju:

* životopis
* domovnicu, odnosno dokaz o državljanstvu
* diplomu, odnosno dokaz o stečenoj stručnoj spremi
* dokaz o položenom stručnom ispitu za kandidate koji imaju obvezu polaganja odnosno potvrdu da nisu obvezni polagati stručni ispit na temelju čl. 157. st. 1. i 2. Zakona o odgoju i obrazovanju u osnovnoj i srednjoj školi
* dokaz o stečenim pedagoškim kompetencijama (za kandidate koji su ih bili dužni steći)
* dokaz o radnom iskustvu (Potvrda ili elektronički zapis HZMO-a i potvrda školske ustanove o vrsti i trajanju poslova)
* program rada za mandatno razdoblje
* uvjerenje nadležnog suda da nemaju zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi, ne starije od trideset (30) dana od dana objave natječaja.

Kandidati mogu priložiti dokaz o dodatnim kompetencijama.

Dodatne kompetencije su: poznavanje stranog jezika, osnovne digitalne vještine i iskustvo rada na projektima i dokazuju se na sljedeći način:

1. poznavanje stranog jezika

* preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika

2. osnovne digitalne vještine

* potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti

3. iskustvo rada na projektima

* potvrdom, uvjerenjem ili drugom ispravom o radu na projektima ili osobnom izjavom kandidata u životopisu

Dokazi o dodatnim kompetencijama dostavljaju se u originalu ili ovjerenoj preslici.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17), čl. 48. f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13.), čl. 9 Zakona o profesionalnoj rehabilitaciji i zapošljavanja osoba s invaliditetom (NN br. 157/13, 152/14 i 39/18) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji, uz prijavu na natječaj dužne su priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju potražiti na sljedećoj poveznici:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Prema Zakonu o ravnopravnosti spolova (NN 82/08) na Natječaj se mogu prijaviti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od isteka roka za podnošenje prijava.

Rok za podnošenje prijava kandidata je **osam (8) dana** od dana objave natječaja u „Narodnim Novinama“ i  na mrežnim stranicama školske ustanove.

Prijave na natječaj s potrebnom dokumentacijom dostavljaju se u zatvorenoj omotnici na adresu škole:

Pomorsko-tehnička škola Dubrovnik, Miljenka Bratoša 4, 20000 Dubrovnik s naznakom ,,Natječaj za ravnatelja/icu- ne otvarati“.

Predsjednik školskog odbora:

dr. sc. Vladislav Čučić